CELEX: 32022D0755
Language: hu
Date: 2022-05-16 00:00:00
Title: A Tanács (KKBP) 2022/755 végrehajtási határozata (2022. május 16.) a dél-szudáni helyzetre tekintettel hozott korlátozó intézkedésekről szóló (KKBP) 2015/740 határozat végrehajtásáról

2022.5.17.   
               
               
                  HU
               
               
                  Az Európai Unió Hivatalos Lapja
               
               
                  L 138/17
               
            
         A TANÁCS (KKBP) 2022/755 VÉGREHAJTÁSI HATÁROZATA
         (2022. május 16.)
         a dél-szudáni helyzetre tekintettel hozott korlátozó intézkedésekről szóló (KKBP) 2015/740 határozat végrehajtásáról
         AZ EURÓPAI UNIÓ TANÁCSA,
         tekintettel az Európai Unióról szóló szerződésre és különösen a 31. cikkének (2) bekezdésére,
         tekintettel a dél-szudáni helyzetre tekintettel hozott korlátozó intézkedésekről és a 2014/449/KKBP határozat hatályon kívül helyezéséről szóló, 2015. május 7-i (KKBP) 2015/740 határozatra (1) és különösen a 9. cikkének (2) bekezdésére,
         tekintettel az Unió külügyi és biztonságpolitikai főképviselőjének javaslatára,
         mivel:
         
                     (1)
                  
                  
                     A Tanács 2015. május 7-én elfogadta a (KKBP) 2015/740 határozatot.
                  
               
                     (2)
                  
                  
                     A Tanács a (KKBP) 2015/740 határozat 12. cikke (2) bekezdésének megfelelően felülvizsgálta a korlátozó intézkedések hatálya alá tartozó személyeknek az említett határozat II. mellékletében foglalt jegyzékét.
                  
               
                     (3)
                  
                  
                     A Tanács megállapította, hogy a (KKBP) 2015/740 határozat II. mellékletében foglalt jegyzékben szereplő egy személyre vonatkozóan fenn kell tartani a korlátozó intézkedéseket, és az említett személyre vonatkozó bejegyzést naprakésszé kell tenni és át kell számozni.
                  
               
                     (4)
                  
                  
                     A (KKBP) 2015/740 határozatot ezért ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            A (KKBP) 2015/740 határozat II. melléklete az e határozat mellékletében foglaltak szerint módosul.
         
         
            2. cikk
            Ez a határozat az Európai Unió Hivatalos Lapjában való kihirdetésének napját követő napon lép hatályba.
         
         
            Kelt Brüsszelben, 2022. május 16-án.
            
               
                  a Tanács részéről
               
               
                  az elnök
               
               J. BORRELL FONTELLES
            
         
         
            (1)  A Tanács (KKBP) 2015/740 határozata (2015. május 7.) a dél-szudáni helyzetre tekintettel hozott korlátozó intézkedésekről és a 2014/449/KKBP határozat hatályon kívül helyezéséről (HL L 117., 2015.5.8., 52. o.)
      
      
         
            MELLÉKLET
            A (KKBP) 2015/740 határozat II. mellékletében a táblázat helyébe a következő szöveg lép:
            
               
                            
                        
                        
                           Név
                        
                        
                           Azonosító adatok
                        
                        
                           Indokolás
                        
                        
                           A jegyzékbe vétel időpontja
                        
                     
                           „1.
                        
                        
                           Michael MAKUEI LUETH
                        
                        
                           Születési ideje: 1947
                           Születési helye: Bor, Sudan (jelenleg South Sudan);
                           Neme: férfi
                        
                        
                           2013 óta Michael Makuei Lueth töltötte be a tájékoztatási és médiaszolgáltatási miniszteri tisztséget, és az Átmeneti Nemzeti Egységkormányban továbbra is ez a pozíciója. Emellett a Kormányközi Fejlesztési Hatóság által folytatott béketárgyalásokhoz delegált kormányküldöttség szóvivője volt 2014-től 2015-ig, illetve 2016-tól 2018-ig.
                           Makuei akadályozta a dél-szudáni politikai folyamatot, különösen azzal, hogy lázító hangvételű nyilvános nyilatkozataival akadályozta a 2015. augusztusi dél-szudáni konfliktusrendezési megállapodás (ARCSS) (amelynek helyébe 2018 szeptemberében a »megújított ARCSS« [R-ARCSS] lépett) végrehajtását, valamint azzal, hogy akadályozta az ARCSS közös ellenőrző és értékelő bizottságának (a JMEC-nek, az R-ARCSS keretében »újraalakult JMEC«-re [Reconstituted JMEC] átnevezett bizottságnak) a munkáját, továbbá az ARCSS átmeneti igazságszolgáltatási intézményeinek a felállítását, amiről az R-ARCSS szintén rendelkezik. Emellett az Egyesült Nemzetek Szervezete regionális védelmi erejének (Regional Protection Force) műveleteit is akadályozta.
                           Makuei-t súlyos emberi jogi jogsértésekért is felelősség terheli, a véleménynyilvánítás szabadságának korlátozását is ideértve.
                        
                        
                           2018.2.3.”